124
Mkulu Nguluwi ka ubanzi wa hetwe
(Lwimbo lwa kuluta kuchanya. Lwimbo lwa Daudi.)
1 “Wone Mkulu Nguluwi yahawele haduhu ubanzi wa hetwe.”
Mlonje mweng'ha muwele kuli Isilaeli.
2 “Wone Mkulu Nguluwi yahawele haduhu ubanzi wa hetwe,
mhela wula lotutowigwe na wang'honyo,
3 ndangukomya twahawele tumeligwe tung'hali wakomu,
mhela ng'halazi ya hewo loitufichile.
4 Twahaholigwe na mazi tendema,
twahatowigwe kota mazi ga lwanda,
5 mazi galinguluta himahima gahatuholile.”
6 Yatogoligwe Mkulu Nguluwi,
yawele hatulechile kuli ndole za hewo.
7 Natusulupuka kota chideje kuli idiwa,
idiwa nalibenigwa, natwe natuloholigwa.
8 Utanzi wa hetwe wangulawa kwa Mkulu Nguluwi,
yalumbile ulanga na isi.