121
Nguluwi kangutwamila
(Lwimbo lwa kuluta kuchanya.)
1 Ndangulola kuchanya kuli vidunda,
utanzi wa heni wolawa kohi?
2 Utanzi wa heni wangulawa kwa Mkulu Nguluwi,
yalumbile ulanga na isi.
3 Hokuleka ugwe,
mwamizi wa hegwe hambe yasinzile.
4 Ena, mwamizi wa Isilaeli,
hambe yasinzile ne kuwasa.
5 Mkulu Nguluwi ndo mwamizi wa hegwe,
ka ubanzi wa hegwe wa kudilo kota lubehelo kukwamila.
6 Nemisi isanya haliweza kukulumiza,
ne nyelezi mhela wa nechilo.
7 Mkulu Nguluwi kokwamila na lihile lyoneche,
kowamila goya ukomu wa hegwe.
8 Mkulu Nguluwi kokwamila kuli mbuli za hegwe za chila zuwa,
kulawa sambi mbaka mazuwa gose.