137
Kulombocheza kwa Waisilaeli kuli ujenzi
1 Hafungo ha nzanda za Babuloni, natikalisa
natwali tulila vyotukumbuchile Siyoni.
2 Kuli migodi ja isi yila,
natupatika migombogombo ja hetwe.
3 Watuholile tuwe wapogozi wa ngondo nawagana tuwembile,
walingutugaza nawatugana tuwasangalaze,
“Mtwimbile lwimbo lumwe hali nzimbo za Siyoni.”
4 Toweza ndaze kwimba lwimbo lwa Mkulu Nguluwi,
kuli isi ya chijenzi?
5 Gwa Yelusalemu, wone ndikusemwe,
moko wa heni wa kudilo usemwe uwanzi wa kutowa igombogombo.
6 Umyango wa heni unanahile na kulemwela kwimba,
wone sikukumbuchile hegwe, gwa Yelusalemu,
ena, wone ndogana choneche kusinda kusangalala kwa Yelusalemu.
7 Gwa Mkulu Nguluwi, uleche kusemwa gowaditile Waedomu,
zuwa lila Yelusalemu vyoiholigwe kuli upogozi,
ukumbuchile gowalonjile,
“Mbomole muji wa Yelusalemu.
Mng'humbule misisi jake.”
8 Gwa Babuloni, kodumigwa.
Kotambichizwa yula yawele yokuhilusila chibida kwa gehile goutuditile,
9 yula yowahola wana wa hegwe,
na kuwahondanga kuli mitalawe.