125
Mkulu Nguluwi kanguwazunguluta wanhu wa heye
(Lwimbo lwa kuluta kuchanya.)
1 Walingitumbila kwa Mkulu Nguluwi, wa kota chidunda cha Siyoni,
chiwele hambe chitigasiche ila changupona chiwele nzinzili mazuwa gose.
2 Kota Yelusalemu vyoilinguzungulutwa na vidunda,
ndo Mkulu Nguluwi vyoyalinguwazunguluta wanhu wa heye,
kulawa sambi na mazuwa gose.
3 Wehile hawolutilila kuilongoza isi ya watanganiche,
leka watanganiche waleche kudita gehile kota wala.
4 Gwa Mkulu Nguluwi, uwe unojile kwa wanhu wanojile,
kwa wala wagoloche nhumbula.
5 Ila walingugalamka na kuwinza nzila za hewo zihile,
Mkulu Nguluwi uwose hamwe na walingudita gehile.
Kikala goya kuwe na Isilaeli.