129
Kulanda kulinguwala wang'honyo wa Isilaeli
(Lwimbo lwa kuluta kuchanya.)
1 “Nawangaza ng'hatu kulawa kuli usongolo wa heni.”
Chila munhu kuli Isilaeli yalonje,
2 “Nawangaza ng'hatu kulawa kuli usongolo wa heni,
ila hawawezile kusumya heni.
3 Nawanhowa ng'hatu kumgongo kwa heni,
kumgongo kwangu nakuwa kota misitali ja kumgunda.
4 Ila Mkulu Nguluwi ndo katanganika,
nakandohola kulawa kuli ng'weso za wanhu wehile.”
5 Wabasigwe soni na kuhiluswa kumbele,
wala weng'ha walinguuzudila muji wa Siyoni.
6 Wawe kota misolo jilihela mizabi milefu,
jiwele janguswinhaga lojiwa jing'hali kukula,
7 kuduhu munhu yalingukola mijito ja kujikungajiza,
ne kuhola kota nyinza.
8 Haduhuli yalingukola habehi hoyolonga,
“Mkulu Nguluwi yawatambichize.
Twanguwatambichiza kwa itagwa lya Mkulu Nguluwi.”