110
Kuwichigwa kwa mndewa na mtambika yahaguligwe
(Zabuli ya Daudi.)
1 Mkulu Nguluwi kangumlonjela Mkulu wa heni,
“Wikalise ubanzi wa kudilo kwa heni,
mbaka ndiwawiche wang'honyo wa hegwe hasi ha magulu ga hegwe.”
2 Mkulu Nguluwi koweneza undewa wa hegwe kulawa Siyoni,
hegwe kolongoza mchanya mwa wang'honyo wa hegwe weng'ha.
3 Wanhu wa hegwe wokuyila kwa kunuwila,
zuwa lyouluta kuwatowa wang'honyo.
Mchanya mwa vidunda vyelile wokuyila wasongolo wa hegwe,
kota nungwi ilingulawa lufuku ng'hatu.
4 Mkulu Nguluwi nakelaha, hogalula kunuwila kwa heye,
“Hegwe ndo mtambika mazuwa gose kwa kuwinza utambika wa Melekisedeki.”
5 Mkulu ka ubanzi wa hegwe wa kudilo,
kowahonda wandewa hoyozudila.
6 Kowatagusa na kuwakopola wanhu wenji wa isi zinji,
kowahonda vilongozi chila honhu muisi.
7 Mndewa konwa mazi ga mnzila,
naye kokwinula mutwi kuchanya kwa kusumya.