70
Kulanda utanzi
(Kwa yalingwaluchiza kwimba. Lwimbo lwa Daudi lwa kukumbuchila.)
1 Gwa Nguluwi, undohole.
Gwa Mkulu Nguluwi, uye himahima kunhanza.
2 Walingugana kundumya,
wone soni na kudeula.
Awo walingugana ndumile,
walingugana ndumile, wahiluche kumbele na kubezigwa.
3 Awo walinguseka heni,
wahiluche kumbele kwa kulemwela kwa hewo.
4 Wala weng'ha walingukupala,
wasangalale na kutowa luchenze kwa chiwalo cha hegwe.
Walinguugana ulohozi wa hegwe,
chila yumwe yalonje mazuwa gose, “Nguluwi ndo Mkulu!”
5 Ila heni mbele mzunwa na ndilihela chinhu,
gwa Nguluwi, umbuyile himahima.
Hegwe ndo mtanzi wa heni na mlohozi wa heni,
gwa Mkulu Nguluwi, uleche kukawila.