100
Lwimbo lwa lutogo
(Zabuli ya kulonga malumbo.)
1 Mumtowele luchenze Mkulu Nguluwi, hemwe isi zeng'ha.
2 Mumfugamile Mkulu Nguluwi kwa kusangalala,
mlute kwa heye kuno mkwimba kwa kusangalala.
3 Mvizele kota Mkulu Nguluwi ndo Nguluwi.
Heye ndo yatulumbile, natwe twa wa heye,
hetwe ndo wanhu wa heye, ndo ming'holo hali honhu ha heye ha kudimila.
4 Mkole hali lwizi lwa ng'handa ya heye kwa kulonga malumbo,
mwinjile kuli lugagala lwake kwa lutogo,
mlonje malumbo Nguluwi na kulitogola itagwa lyake.
5 Kwa vila Mkulu Nguluwi nakanoga,
igano lya kwimilila lya heye lyangikala mazuwa gose,
kukundigwa kwa heye kwangulutilila hali lulelo lweng'ha.