126
Mkulu Nguluwi utuwiche goya kahi
(Lwimbo lwa kuluta kuchanya.)
1 Mkulu Nguluwi loyatuwichile goya na kutuhilula Siyoni,
natwali kota wanhu walingulota.
2 Ahyo natwaluka kuseka,
natutowa luchenze kwa usangalalo.
Wanhu wa isi zinji nawalonga,
“Mkulu Nguluwi nakawaditila mbuli ng'hulu.”
3 Ena, Mkulu Nguluwi nakatuditila mbuli ng'hulu,
natusangalala lukami.
4 Gwa Mkulu Nguluwi, utuwiche goya kahi,
kota nhonya vyoilingigala mazi kugunuche.
5 Walingunyala kwa mahozi,
wobeta kwa usangalalo.
6 Walinguluta kunyala nyhadikwa kuno wolila,
wohiluka kwa usangalalo wawele na mbena.