82
Nguluwi chilongozi mkulu
(Zabuli ya Asafu.)
1 Nguluwi kangwimilila chitala chikulu,
kangulavya utaguso kuli nhing'hano ya milungu,
2 “Mbaka hanili molutilila kutagusa ne hachi
na kuwaganilila wanhu wehile?
3 Muwape ng'hochele na walekwa hachi za hewo,
mwamile hachi za walingubunzwa na wazunwa.
4 Muwalohole ng'hochele na wazunwa,
muwalohole kulawa kuli ndole za wehile.
5 “Ila milungu ndo mipoka na hajivizelele.
Hewo wangujenda kuli jiza lya kwajilila,
misisi jeng'ha ja hachi kuli isi najitigaswa.
6 Heni nandonga, ‘Hemwe mwa milungu,
mweng'ha mwa wana wa Nguluwi Yawele Kuchanya.
7 Ila mobagama kota wanhu wanji,
mogwa kota mkulu yoneche.’ ”
8 Gwa Nguluwi winuche, uzitaguse isi zeng'ha,
kwa vila wanhu wa isi zeng'ha ndo wa hegwe.