4
Kulanda utanzi
(Kwa yula yalingwaluchiza kwimba na vinhu vya ng'weso za muziki. Zabuli ya Daudi.)
1 Gwa Nguluwi wa heni ulingundewela, ndangulanda unyidichile hondilanda.
Lombele kuli kugaya, hegwe nakunhanza,
umbonele isungu na kuhulichiza kulanda kwa heni.
2 Mwela yoo, mowifya ukulu wa heni kwa soni mbaka nili?
Ndaze, mogana upoka na uhadi mbaka nili?
3 Ila mvizele kota Mkulu Nguluwi nakehagulila munhu wa heye yalingumhulichiza mazuwa gose.
Mkulu Nguluwi kanguhulichizaga hondimchema.
4 Mdumbe na mleche kudita gehile,
mijese ng'hatu kuli vinhanda vya hemwe na minyamalile.
5 Mlavye nhambiko za hachi,
na kitumbila kwa Mkulu Nguluwi.
6 Wanhu wenji wangulongaga, “Whaani yalinguweza kutulajila ganojile?”
Gwa Mkulu Nguluwi, utulole kwa isungu.
7 Ila nakumha heni kusangalala kukulu mnhumbula,
kusinda hewo wawele na divai na nyhule kwa winji.
8 Ndanguwasaga na kuwa na usinjizi kwa kikala goya,
kwa vila gwa Mkulu Nguluwi, hegwe uliyeka kwangumbika honhu hanojile.