149
Lwimbo lwa kusumya
1 Mumtogole Mkulu Nguluwi.
Mumwimbile Mkulu Nguluwi lwimbo lunyale,
mumtogole kuli nhing'hano ya walingukundigwa.
2 Usangalale, gwa Isilaeli, kwa chiwalo cha yakulumbile hegwe,
wenyeng'haye wa Siyoni, mtowe luchenze kwa chiwalo cha mndewa wa hemwe.
3 Mlitogole itagwa lya heye kwa ngoma,
mmwimbile na kutowa ngoma na igombogombo.
4 Kwa vila Mkulu Nguluwi kangunojezwaga na wanhu wa heye,
nakawanoliga ulohozi walingunyenyetela.
5 Wanhu walingukundigwa wangusangalala kwa kusumya,
wasangalale mbaka howalinguwasa.
6 Wawe na lutogo lukulu lwa Nguluwi,
na mipanga jiwele na kunoleche kwili mmoko mwa hewo,
7 wawahilulile chibida wanhu wa isi zinji,
wawagaze wanhu wa isi zinji,
8 wawawohe wandewa wa hewo kwa minyololo,
na vilongozi wa hewo kwa pingu za chuma,
9 leka weneze magazo gogalajizwe na Nguluwi.
Alo ndo lutogo lwa walingukundigwa wa Nguluwi.
Mumtogole Mkulu Nguluwi.