113
Lutogo kwa Nguluwi yawele na ukulu
1 Mumtogole Mkulu Nguluwi.
Hemwe vitumagwa wa Mkulu Nguluwi, mlitogole itagwa lya Mkulu Nguluwi.
2 Itagwa lya Mkulu Nguluwi litogoligwe,
lehano mbaka mazuwa gose.
3 Kulawa kolilawilaga isanya mbaka kolizinjilaga isanya,
litogoligwe itagwa lya Mkulu Nguluwi.
4 Mkulu Nguluwi ka mchanya mwa wanhu wa isi zeng'ha,
ukulu wa heye wangufika mchanya mwa ulanga.
5 Whaani yawele kota Mkulu Nguluwi, Nguluwi wa hetwe?
Heye nakekalisa mchanya kuli chigoda cha undewa,
6 ila kangulola hasi,
yalole ulanga na isi.
7 Kangumwinulaga yalihela chinhu kulawa kuli nhimbwisi,
na kumkwiniza mzunwa kulawa kuli soni ya heye,
8 na kumuwika hamwe na wakulu,
wakulu wa wanhu wa heye.
9 Kangumtambichizaga mdala yawele mhende kusangalala kuli ng'handa ya heye,
kangumsangalazaga kwa kumtambichiza wana.
Mumtogole Mkulu Nguluwi.