15
Goloko wa Nguluwi
(Zabuli ya Daudi.)
1 Gwa Mkulu Nguluwi, whaani yoweza kikala kuli ihema lya hegwe?
Whaani yoweza kikala mchanya mwa chidunda cha hegwe chelile?
2 Ndo munhu yalingikala ne nongwa,
mhela weng'ha kangudita gatanganiche,
yalingulonga ga kukomya kulawa mnhumbula,
3 ndo munhu yohambe yahehe wanhu,
yohambe yamditile gehile myage,
ne kumvilizila munhu yowalingikalasa habehi,
4 ndo munhu yalinguwabeza walinguwabunza wayao,
ila kanguwahulichiza wala walingumdumba Mkulu Nguluwi,
ndo munhu yohambe yagalamule chilaho cha heye hanga hamba chowifya mbuli za heye,
5 yohambe yaziche sendi ya heye kwa kugana mzidi ng'hatu,
ne kubochela chinhu kwa chiwalo cha kumbunza yalihela nongwa.
Munhu yalingudita ago, hotigasika.