122
Lutogo ako Yelusalemu
(Lwimbo lwa kuluta kuchanya. Lwimbo lwa Daudi.)
1 Nasangalala vyowandonjele,
“Tulute kaye kwa Mkulu Nguluwi.”
2 Lelo twa hano natwima,
mgati mwa lwizi lwa hegwe, gwa Yelusalemu.
3 Yelusalemu, muji uzenjigwe,
leka wanhu weting'hane amo.
4 Amo ndo nhanzi zilinguluta,
ena, nhanzi za Mkulu Nguluwi,
kulonga malumbo kwa Mkulu Nguluwi kota vyoyalajize.
5 Amo namuwichigwa chitala cha utaguso wa hachi,
chitala cha lukolo lwa chiundewa lwa Daudi.
6 Muulandile kikala goya muji wa Yelusalemu.
“Weng'ha walinguugana, mbuli za hewo zilutilile goya.
7 Mgati mwa ng'hanzi za hegwe kuwe na kikala goya,
na ngome ya hegwe iwe goya.”
8 Kwa chiwalo cha wanhu wa heni na wang'holozangu,
ndangulonga, “Gwa Yelusalemu, ndangukuganila kikala goya.
9 Kwa chiwalo cha ng'handa ya Mkulu Nguluwi, Nguluwi wa hetwe,
ndangukulandila ganojile.”