130
Kulanda utanzi
(Lwimbo lwa kuluta kuchanya.)
1 Kulawa kuli magazo ga heni,
ndangukulilila, gwa Mkulu Nguluwi.
2 Gwa Mkulu, uhuliche lizi lya heni,
uwiche goya ikutu lya hegwe uhulichize kulanda kwa heni kwa isungu.
3 Gwa Mkulu Nguluwi, wone wahakumbuchile wihe wa hetwe
gwa Mkulu, whaani yahawezile kusulupuka kulawa kuli kugazigwa?
4 Ila kwa hegwe twanguwa na kulechelwa,
leka hetwe tukudumbe.
5 Ndangitumbila kwa Mkulu Nguluwi kwa nhumbula ya heni yeng'ha,
ndina makundo ng'hatu na ulonzi wa heye.
6 Ndangitumbila kwa Mkulu,
kusinda wamizi walingubeteza kubwemwenzuka,
kusinda wamizi walingubeteza mitondo.
7 Gwa Isilaeli, witumbile kwa Mkulu Nguluwi,
kwa vila kwa heye Mkulu Nguluwi kuna igano lya kwimilila,
kwa heye kuna mong'ho ng'hatu wa kutugombola.
8 Heye kowagombola wanhu wa Isilaeli,
kulawa kuli gehile ga hewo geng'ha.