12
Kulanda utanzi
(Kwa yalingwaluchiza kwimba. Kwimba kwa Sheminiti. Zabuli ya Daudi.)
1 Ututanze, gwa Mkulu Nguluwi.
Wanhu wanojile nawamala,
wakukundigwa nawajilila hali wanhu.
2 Chila yumwe kangumdetelezaga myage,
wangulongaga kwa kudeta na kwa nhumbula ya udesi.
3 Gwa Mkulu Nguluwi,
uzidumule azo myango za uhadi,
na ajo milomo jilingidaya lukami.
4 Hewo wangulongaga, “Kwa myango za hetwe tosumya,
milomo ja hetwe jina ludali, mkulu wa hetwe ndo whaani?”
5 Ila Mkulu Nguluwi kangulonga,
“Kwa vila wazunwa wangubunzwa,
walingugana wangulila kwa usungu,
lelo ndanguya,
nani ndowegalila kikala goya konakwali wokubeteza.”
6 Ulonzi wa Mkulu Nguluwi ndo kukomya,
ndo welile kota zahabu yelizwe kuli itanulu,
ena, kota zahabu yelizwe mala saba.
7 Kotwamila, gwa Mkulu Nguluwi,
kotuwika kutali mazuwa gose na lulelo alu lwihile.
8 Wehile wanguzunguluta chila honhu,
kwajilila kwangutogoligwa hali wanhu.