11
Kitumbila kwa Nguluwi
(Kwa yalingwaluchiza kwimba. Zabuli ya Daudi.)
1 Kwa heye Mkulu Nguluwi ndangubilimila kikala goya.
Mwanguweza ndaze lelo kundonjela,
“Uguluche kota chideje mbaka kuli vidunda,
2 kwa vila wehile wangujiwika goya mipinde ja hewo,
nawawika goya misale kuli jiza,
leka wawatowe wanhu wanojile.
3 Wone misisi ja ulongozi jowifigwa,
munhu yatanganiche kodita ndaze?”
4 Mkulu Nguluwi ka mgati mwa Ng'handa ya heye yelile,
chigoda cha undewa cha Mkulu Nguluwi cha ako kilanga.
Kwa meho ga heye kanguwalolaga wanhu,
na kuvizela chila chowalingudita.
5 Mkulu Nguluwi kanguwapimaga watanganiche,
ila kanguwazudilaga ng'hatu wehile walingugana kubunza.
6 Kowadulisila wehile makala ga chiluli na maganga ga chiluli,
mbeho ng'hulu yowa ndo magazo ga hewo.
7 Mkulu Nguluwi ndo yatanganiche na kangugana kutanganika.
Wanhu wagoloche nhumbula wochikala hamwe na heye.