127
Ne kuwa na Nguluwi, mijito ja hetwe hajiwele chinhu
(Lwimbo lwa kuluta kuchanya. Lwimbo lwa Solomoni.)
1 Mkulu Nguluwi wone hazenjile ng'handa,
walinguzenga wangitunya hela.
Wone Mkulu Nguluwi howamila muji,
walingwamila wanguwa meho kwa kitunya hela.
2 Mwangitunya hela kulilimka lufuku ng'hatu,
na kukawila kuluta kwesela matinazo,
mipalile chilyo kwa chituguti cha hemwe.
Nguluwi kanguwapaga chilyo wala yalinguwagana, hanga howowasa.
3 Wana ndo utambichizo kulawa kwa Mkulu Nguluwi,
wana ndo ndolendole kulawa kwa heye.
4 Wana wapondigwe kuno wahaza wa hewo wang'hali wawele na mong'ho,
woweza kuwatanza wahaza wa hewo howowa walalile.
5 Ahyo, nakatambichizwa munhu yawele na wana wenji.
Holemwela hoyowa habehi na mng'honyo hali chitala.