101
Kulagana kwa mndewa
(Zabuli ya Daudi.)
1 Ndokwimba kuwala igano lya kwimilila lya hegwe na hachi ya hegwe,
gwa Mkulu Nguluwi, kwa hegwe ndokwimba lutogo.
2 Ndobatilila nzila iwele inojile.
Ndaze, kokuya nili kwa heni?
Ndochikala kwa kugoloka haluga ha heni,
3 sikwimilila hebu upoka.
Ndangugazudila madito ga wanhu wajilile,
mbuli za hewo haziwa hamwe na heni.
4 Kwajilila koneche kula kuwe kutali na heni,
heni ndowa haduhu ng'hatu hali wihe.
5 Yalingumlonga vibi kwa uviso yawele habehi na heye, ndomdumya,
siweza kumwimilila munhu yalingidaya.
6 Meho ga heni gowa mchanya mwa wanhu wawele wa kukundigwa kuli isi,
leka wekale hamwe na heni.
Wanhu wagoloche ndo wong'holela mijito.
7 Mhadi yoneche hochikala haluga ha heni ha undewa,
haduhu yalingulonga udesi yochikala kwa heni.
8 Zuwa mbaka zuwa ndowasumya wehile weng'ha kuli isi,
ndowawinga wehile weng'ha kuli muji wa Mkulu Nguluwi.