87
Lutogo lwa Yelusalemu
(Zabuli ya Wakola. Lwimbo.)
1 Nguluwi nakazenga muji wa heye mchanya mwa chidunda cha heye chelile.
2 Mkulu Nguluwi kanguugana muji wa Siyoni,
kusinda kaye kuyage kwa Yakobo.
3 Mbuli ng'hulu zangulonjigwa kwa chiwalo cha hegwe, gwa muji wa Nguluwi.
4 “Hali wala walingunzela,
wa baho wanhu wa Misili na Babuloni,
hihyo du wanhu wa Filistiya na Tilo na Kushi,
weng'ha wolonga, ‘Ayu nakapondigwa ako Siyoni.’ ”
5 Kuwala Siyoni yolonjigwa ahi,
“Siyoni ndo mamo wa wala weng'ha,
Nguluwi Yawele Kuchanya koutawiza.”
6 Mkulu Nguluwi kokwandika kuli chitabu,
hoyowika kukumbuchila kwa wanhu.
“Ayu nakapondigwa ako Siyoni.”
7 Weng'ha wanguvina ngoma na kwimba,
“Nzasa za heni zeng'ha za kwa hegwe.”