150
Lwimbo lwa kumtogola Nguluwi
1 Mumtogole Mkulu Nguluwi.
Mumtogole Nguluwi kuli ng'handa ya heye,
muutogole mong'ho wa heye kuli ulanga.
2 Mumtogole kwa chiwalo cha madito ga heye makulu,
mumtogole kwa chiwalo cha winji wa ukulu wa heye.
3 Mumtogole kwa lizi lya mhalamhanda,
mumtogole kwa igombogombo na ching'weleng'wele.
4 Mumtogole kwa kutowa ngoma na kuvina,
mumtogole kwa mluli na ching'weleng'wele.
5 Mumtogole kwa kutowa matoazi.
Mumtogole kwa matoazi ga lizi likulu.
6 Chila chilumbigwe chiwele chikomu chimtogole Mkulu Nguluwi.
Mumtogole Mkulu Nguluwi.